b'\n_START_ARTICLE_\nPivka jama\n_START_PARAGRAPH_\nPivka jama je kra\xc5\xa1ka jama, ki se nahaja nedale\xc4\x8d od Postojne, v njej pa so organizirani vodeni turisti\xc4\x8dni ogledi. Po jami te\xc4\x8de podzemna reka Pivka, ki v podzemni svet vstopa \xc5\xbee v Postojnski jami. Pivka jama je sicer del ob\xc5\xa1irnega postojnskega jamskega sistema. Vhod v Pivko jamo je v avtokampu Pivka jama, kjer je tik ob restavraciji 65 m globoko udorno brezno. Od tod je mogo\xc4\x8de videti podzemno reko Pivko. Jama je preko 100 m dolgega umetnega rova povezana tudi s \xc4\x8crno jamo. Podzemna reka Pivka nadaljuje svojo pot v Planinsko jamo, kjer se zdru\xc5\xbei z reko Rak in te\xc4\x8de dalje pod imenom Unica, zadnja kra\xc5\xa1ka ponikalnica v vrsti pritokov reke Ljubljanice.'